b'\n_START_ARTICLE_\nZastava Turkmenistana\n_START_PARAGRAPH_\nZastava Turkmenistana usvojena je 24. sije\xc4\x8dnja 2001. \xc4\x8cesto je opisuju kao zastavu s najvi\xc5\xa1e detalja na svijetu._NEWLINE_Sastoji se od zelenog polja s okomitom crvenom trakom blizu jarbola, a na crvenoj traci nalazi se pet \xc5\xa1ara s tepiha. Ispod ovih \xc5\xa1ara nalaze se dvije prekri\xc5\xbeene gran\xc4\x8dice masline, sli\xc4\x8dno kao na zastavi Ujedinjenih naroda. Bijeli polumjesec i pet bijelih zvijezda nalaze se u gornjem lijevom kutu, desno od crvene trake._NEWLINE_Nakon stjecanja neovisnosti od Sovjetskog Saveza, godine 1992., Turkmenistan je usvojio zastavu po dizajnu veoma sli\xc4\x8dnu ovoj sada\xc5\xa1njoj. Me\xc4\x91utim, dizajn lijeve strane bio je druga\xc4\x8diji. 1997., dizajn je promijenjen, da bi svoju dana\xc5\xa1nju verziju dobio 2001.'